CELEX: 32009R0179
Language: da
Date: 2009-03-05 00:00:00
Title: Rådets forordning (EF) nr. 179/2009 af 5. marts 2009 om ændring af bilag I til forordning (EØF) nr. 2658/87 om told- og statistiknomenklaturen og den fælles toldtarif

7.3.2009   
            
            
               DA
            
            
               Den Europæiske Unions Tidende
            
            
               L 63/1
            
         
      RÅDETS FORORDNING (EF) Nr. 179/2009
   af 5. marts 2009
   om ændring af bilag I til forordning (EØF) nr. 2658/87 om told- og statistiknomenklaturen og den fælles toldtarif
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 26,
   under henvisning til forslag fra Kommissionen, og
   ud fra følgende betragtninger:
   
               (1)
            
            
               Tolden i henhold til den fælles toldtarif for monitorer, der anvender LCD-teknik (flydende krystaller), har en skærmdiagonal på 48,5 cm eller derunder og et skærmformat på 4:3 eller 5:4 og kan tariferes under KN-kode 8528 21 90, blev autonomt og for en begrænset periode helt suspenderet ved Rådets forordning (EF) nr. 301/2007 af 19 marts 2007 om ændring af bilag I til forordning (EØF) nr. 2658/87 om told- og statistiknomenklaturen og den fælles toldtarif (1).
            
         
               (2)
            
            
               Suspensionen ophører den 31. december 2008.
            
         
               (3)
            
            
               For at tage hensyn til forbrugernes interesser, sikre en rationel udvikling af produktionen og en forbrugsstigning i EF og fremme samhandelen mellem medlemsstaterne og tredjelande bør EF videreføre den nuværende autonome toldsuspension i to år fra den 1. januar 2009 og øge skærmdiagonalen til 55,9 cm (22 tommer) og tilføje skærmformaterne 1:1 og 16:10.
            
         
               (4)
            
            
               Med samme begrundelse bør EF fastsætte suspension i to år fra den 1. januar 2009 for sort-hvide og andre monokrome monitorer med en skærmdiagonal på 77,5 cm (30,5 tommer) eller derunder og med de samme skærmformater som for farvemonitorer.
            
         
               (5)
            
            
               Rådets forordning (EØF) nr. 2658/87 (2) bør derfor ændres.
            
         
               (6)
            
            
               Da de i denne forordning fastsatte suspensioner udgør en videreførelse af de suspensioner, der er fastsat i forordning (EF) nr. 301/2007, og som udløber den 31. december 2008, og da det ikke er i Fællesskabets interesse, at der sker en afbrydelse af toldbehandlingen af de af suspensionen omfattede monitorer, bør forordningen anvendes fra den 1. januar 2009 —
            
         UDSTEDT FØLGENDE FORORDNING:
   Artikel 1
   I forordning (EØF) nr. 2658/87 foretages følgende ændringer:
   
               1)
            
            
               I del II, afsnit XVI, kapitel 85, i bilag I affattes teksten i kolonne 3 for KN-kode 8528 59 10 således:
               »14 (3)
               
            
         
               2)
            
            
               I del II, afsnit XVI, kapitel 85, i bilag I affattes teksten i kolonne 3 for KN-kode 8528 59 90 således:
               »14 (4)
               
            
         Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   Den anvendes fra den 1. januar 2009.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. marts 2009.
      
         
            På Rådets vegne
         
         M. ŘÍMAN
         
         
            Formand
         
      
   
   
      (1)  EUT L 81 af 22.3.2007, s. 11.
   
      (2)  EFT L 256 af 7.9.1987, s. 1.
   
      (3)  Autonom toldsuspension til den 31. december 2010 for: sort-hvide eller andre monokrome monitorer, der anvender LCD-teknik (flydende krystaller) og er forsynet med enten Digital Visual Interface (DVI)- eller en Video Graphics Array (VGA)-konnektor eller begge dele, med en skærmdiagonal på 77,50 cm (30,5 tommer) eller derunder, med et skærmformat på 1:1, 4:3, 5:4 eller 16:10, med en pixelopløsning på over 1,92 megapixels og med en punktpitch på 0,3 mm eller derunder. (Taric-kode 8528591010).«
   
      (4)  Autonom toldsuspension til den 31. december 2010 for: farvemonitorer, der anvender LCD-teknik (flydende krystaller) og har en skærmdiagonal på 55,9 cm (22 tommer) eller derunder og et skærmformat på 1:1, 4:3, 5:4 eller 16:10 (Taric-kode 8528599040).«